Diari Oficial de la Generalitat Valenciana


Sumari del DOGV 6139, del 06-11-2009 (2009/12901)

RESOLUCIÓ de 30 d'octubre de 2009, de la consellera de Justícia i Administracions Públiques, per la qual es concedixen ajudes per a l'adquisició d'equips i tecnologia de la informació i la comunicació específics per a l'accés a la Societat de la Informació de persones amb discapacitat, per a afavorir la seua inclusió digital, dins del marc del planejament estratègic AVANTIC per a l'exercici 2009 (ACCESTIC).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6139

Data del DOGV
:   06-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12750


Data del document
:   30-10-2009

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * suport econòmic
    * mitjans per a discapacitats
    * ajuda als discapacitats
    * nova tecnologia
    * tecnologia de la informació
    * ajuda pública

RESOLUCIÓ de 30 d'octubre de 2009, de la consellera de Justícia i Administracions Públiques, per la qual es concedixen ajudes per a l'adquisició d'equips i tecnologia de la informació i la comunicació específics per a l'accés a la Societat de la Informació de persones amb discapacitat, per a afavorir la seua inclusió digital, dins del marc del planejament estratègic AVANTIC per a l'exercici 2009 (ACCESTIC). [2009/12774]  
Per Orde de 28 de juliol de 2009 de la Conselleria de Justícia i Administracions Públiques, es van regular i van convocar les ajudes per a l'adquisició d'equips i tecnologia de la informació i la comunicació específics per a l'accés a la Societat de la Informació de persones amb discapacitat, per a afavorir la seua inclusió digital, dins del marc del planejament estratègic AVANTIC per a este exercici (DOCV núm. 5085 de 24 d'agost de 2009).  
En virtut del que disposa l'esmentada Orde, les sol·licituds d'ajudes es resoldran en el termini màxim de tres mesos a comptar des del dia de la seua entrada en l'òrgan competent per a la tramitació que, d'acord amb el Decret 140/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques (DOCV núm 6107, de 22 de setembre de 2009), es correspon amb este departament autonòmic.   
Segons el que disposa l'apartat 6 de l'article 15 de l'Orde de 28 de juliol de 2009, les resolucions dictades a la seua empara, hauran de ser publicades en este diari oficial.  
En conseqüència, en compliment de l'article 18 de la Llei 38/2003, 17 de novembre, General de Subvencions, i de l'esmentat article 15 de l'Orde de 28 de juliol de 2009, i de conformitat amb la proposta formulada per la Comissió Avaluadora amb data 21 d'octubre de 2009, els criteris de valoració i adjudicació establits en l'article 14 de l'esmentada Orde, resolc:  
Primer  
Concedir a les persones físiques relacionades en l'annex I en les quanties que s'hi fixen, les ajudes per a l'adquisició d'equips i tecnologia de la informació i la comunicació específics per a l'accés a la Societat de la Informació de persones amb discapacitat, per a afavorir la seua inclusió digital, dins del marc del planejament Estratègic d'AVANTIC, per haver aconseguit una puntuació superior a la del tall, situada en els 8,65 punts, després de l'aplicació dels criteris i del barem previstos en l'Orde de 28 de juliol de 2009.   
Segon  
D'acord amb l'apartat 6 de l'article 15 de l'Orde de 28 de juliol de 2009, relacionar les persones físiques que figuren en l'annex II amb la puntuació obtinguda, que complint tots els requisits exigits, han sigut desestimades per sobrepassar-se la quantia màxima del crèdit fixat en la convocatòria.  
Tercer  
Denegar les ajudes sol·licitades a les persones físiques que figuren en l'annex III pels motius que s'hi expressen.   
Quart  
Les presents ajudes s'adjudiquen amb càrrec als pressupostos de la Generalitat per a l'exercici 2009, aplicació econòmica 39.79.57.287.30.7, línia de subvenció T7081000, denominació «Accessibilitat a la societat de la informació».  
Cinqué  
Les persones físiques beneficiàries de les ajudes estan obligades al compliment del que establix l'article 18 de l'Orde de 28 de juliol de 2009, de la Conselleria de Justícia i Administracions Públiques, així com de la resta d'obligacions a què els subjecte la normativa aplicable.  
Sisé  
Les persones físiques beneficiàries hauran, igualment, de justificar les ajudes en els termes que preveu els articles 19 i 20, així com en la resta de la normativa que s'aplique, tanmateix, es procedirà a l'ampliació del termini de justificació previst en l'apartat f) de l'article 18 en relació amb el 21, de l'Orde de 28 de juliol de 2009, el qual finalitzarà el dia 20 de novembre de 2009.   
Seté  
Les persones físiques beneficiàries de les ajudes presentaran la documentació exigida per a la seua justificació preferentment a la seu de la Direcció General de Modernització de la Conselleria de Justícia i Administracions Públiques, sítia al carrer de Colón, 66, planta tercera, de la ciutat de València, o a les oficines PROP d'Alacant (Torre de la Generalitat - Rambla Méndez Núñez, 41), de Castelló (Germans Bou - Avinguda Germans Bou, 47), o de València (Colón - Carrer de Colón, 80).  
Les persones físiques beneficiàries de la subvenció no tindran obligació de presentar la documentació acreditativa d'estar al corrent de les seues obligacions tributàries i de Seguretat Social, d'acord amb el que preveu l'apartat 3 de l'article 18 de l'orde de 28 de juliol de 2009.   
Vuité  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que l'ha dictada, en el termini d'un mes comptat des de l'endemà a la seua publicació; o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que s'estime adequat.  
València, 30 d'octubre de 2009.- La consellera de Justícia i Administracions Públiques: Paula Sánchez de León Guardiola.  
ANNEX I /ANEXO I  
  
ANNEX II / ANEXO II  
  
ANNEX III / ANEXO III  
  
  
